Mokhtar Barazesh

Mokhtar Barazesh (persisk: مختار برازش, født 1964) er en forfatter, poet, musiker og lærer bosatt i Viken i Norge. Han er fra Iran.  

Han begynte å skrive fra da han var 10 år gammel. I sin ungdomstid opplevde han landets islamistiske revolusjon. I 2001 flyktet han sammen med familien til Norge. Sammen med andre deltagere som gikk på norskkurs ga han ut den flerkulturelle avisen «Trekkfugl». Han arbeidet senere som journalist i en lokal avis, og tok senere sin utdanning ved Høgskolen i Hamar. Per 2018 var han lærer i Asker kommune. 

Forfatteren skriver om politikk og menneskerettigheter i iranske og aserbajdsjanske nettaviser og skriver også blogger på norsk, tyrkisk, aserbajdsjansk, persisk og gilaki. Hans norske blogg hans heter Gjennom vinduet mitt.

Han var dirigent for det iranske koret Avano («nye stemmer») i Drammen mellom 2012 og 2020.

 Bibliografi 
 Adoptivkyllingen og andungene (barnebok), Kolofon Forlag (2008).
 Den innbilte fristelse til lykke (noveller), Communicato (2010).
 På fantasiens skuldre (diktsamling).
 Det halvspiste eplet (novelle), Aftab forlag (2021).  

 Referanser 

 Eksterne lenker 
 Mokhtar Barazesh i Forfatterkatalogen på Forfattersentrums nettsider 

Kategori:Aserbajdsjanske forfattere
Kategori:Iranske forfattere